Lolland-Falsters Stifts-Tidende, 1847-11-03
J Schweiz synes Borgerkrigen bestandig at blive uundgaaeligere. De af Eedsforbundet til Separat forbundets Cantoner udsendte Repræsentanter, som skulde gjøre det sidste Forsøg paa at bringe disse til Eftergivenhed med det Gode, blive vel overalt modtagne med Agtelse, men deres Freds- og Forsonings-Forslag vil man aldeles ikke høre; Luzern har givet Exemplet ved at undslaae sig for al Underhandling med de Udsendte, og i Altorf, Freiburg, Schwyz, Stanz og Sarnen har man fulg dette Exempel. Under disse Omstændigheder venter man hvert Øieblik Landdagens Beslutning, at lade Vaabnene afgjøre Sagen. Rustningerne paa begge Sider drives med største Jver Pengecrisen i England har foranlediget Directionen for den engelske Bank til, efter Regjeringens Forslag og bemyndigelse, at foretage en Suspension af Bankloven. Øieblikket er kommet, hedder det i Lord John Russells Skrivelse herom af 25de October til Bankdirectionen, da Hs. Majestæts Regjering bør søge at gjenoprette Tilliden i Handels- og Fabrikverdenen ved en eller anden usædvanlig og midlertidig Forholdsregel Til den Ende raader den Directeurerne for den engelske Bank til under de nærværende Conjuncturer at udvide Beløbet af deres Disconteringer og Forstrækninger mod tilstrækkelig Sikkerhed, dog saaledes, at der fastsættes en høi Rentefod for at holde denne Operation indenfor fornuftige Grændser. Under de nærværende Forhold formener Regjeringen, at Rentefoden ikke bør være lavere end 8 pCt. Dersom dette Skridt skulde medføre et Brud paa den gjældende Lov, vil Hs. Majestæts Regjering være forberedt paa at foreslaae Parlamentet en Jndemnitets-Bill ved dets Sammenkomst. Den stoler paa, at Directeurerne ville være saa forsigtige, atter at indskrænke Beløbet af deres Noter saasnart som muligt til det af Loven foreskrevne, dersom nogen usædvanlig Emission skulde finde Sted. – Hds. Majestæts Regjering, er ikke blind for det Farlige ved enhver Afvigelse fra den Lov, der har sat Landets Circulationsmiddel paa en fast Fod, men er tillige overtydet om, at det af den foreslaaede Skridt under de nærværende Forhold kan foretages med Sikkerhed, samt om, at hiin Lovs Hovedbestemmelser og Livsprincipet af at bevare Banknoternes Realisabilitet kunne vedligeholdes urokkede." Directionens Svar blev givet samme Dag; man besluttede, at tiltræde det givne Raad, og bestemte, at Minimum af Discontoen for Vexler, der kun have 95 Løbedage, skal være 8 pCt., samt at der paa Vexler, Statspapirer, Skatkammer-Anviisninger og andre gode Sikkerheder skal kunne bevilges Laan i Summer af ikke under 2000 Pd. St. og med en Frist, som nærmere bliver at bestemme af Bankens Gouverneur, til en Rente af 8 pCt. - Pressen bedømmer denne Foranstaltning noget forskjelligt; dog synes de fleste og vægtigste Stemmer at ville hæve sig til Fordeel for den. Vi lykønske, siger Morn. Chron., Regjeringen og Landet til den Beslutning, som idag har hævet saamange dybe Bekymringer. Forandringen er betimelig, og med tilbørligt Hensyn til den Forsinkelse, som Embedsansvarlighedens tunge Byrde tilstrækkelig forklarer, kunne vi tillægge Lord John Russell Fortjenesten af at være gaaet tilværks til Samfundets fulde Tilfredshed, under Handelsanliggendernes eritiske Forhold. Dette faste og opoffrende Skridt vil vende tilbage med Renter for dets Ophavsmand. Handelstanden, med andre Ord, hele Riget, vil slaae sin Lid til den Statsmand, hvis hurtige Blik og raske Haand i Farens Time have deres Plads ved Roret, og medens vi skrive udbredes Efterretningen om denne glædelige Begivenhed til enhver Egn i Landet, idet den medbringer det velkomne Budskab om Lettelse og vækker en Tillid til det nærværende Cabinet, som det vilde være dets egen Skyld om det skulde miste."J London har der dannet sig er Forening, hvis Bestræbelser gaae ud paa at styrte Statskirken som saadan. Den kalder sig "British Anti Hall Church Association. Foruden en Mængde Dissenter-Geistlige er ogsaa den bekjendte Radicale, Oberst Thompson, Medlem. Statskirkens Jndkomster bleve i det første Møde angivne til 10 eller 11 Millioner Lstrl. aarlig.